EIC ลงทุนราว 83.26 ลบ.เข้าถือหุ้นใน 2 บ.ทำธุรกิจกีฬาทั้งใน-ตปท.
EIC เผยลงทุนราว 83.26 ลบ.เข้าถือหุ้นใน 2 บ.ทำธุรกิจกีฬาและกิจกรรมอื่นที่เกี่ยวข้องทั้งในและต่างประเทศ โดยมีมีสำนักงานใหญ่ตั้งอยู่ในยูเออี
9 พ.ย. 2558

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ระบุว่า บริษัท ไทยไพร์ม อินเวสท์เมนท์ ลิมิตเต็ด (TPIL) ซึ่งเป็นบริษัทย่อย ได้เข้าซื้อหุ้น 30% ในบริษัท สปอร์ต อีเวนท์ อินเตอร์เนชันแนล จำกัด (SEI) คิดเป็นมูลค่าลงทุน 428,571.42 เหรียญสหรัฐ หรือราว 15,128,572 บาท
รวมถึงเข้าซื้อหุ้น 28.50% ในบริษัท โกลบอล เลเจนด์ ซีรี่ส์ จำกัด (GLS) คิดเป็นมูลค่าลงทุน 1,950,000 เหรียญสหรัฐ หรือประมาณ 68,133,000 บาท โดยเงินลงทุนจะมาจากเงินกู้ยืมจากบริษัท
ทั้งนี้ สำหรับวัตถุประสงค์ของการลงทุนทั้งสองบริษัทซึ่งทำธุรกิจจัดการแข่งขันกีฬาและกิจกรรมอื่นที่เกี่ยวข้องนั้น เพื่อเป็นการลงทุนในธุรกิจดังกล่าวในไทยและต่างประเทศ ขณะที่ทั้งสองบริษัทมีสำนักงานใหญ่ตั้งอยู่ในยูเออี
 
 